Ljevisan neitsyen kirkko

Ljevisan neitsyen kirkko (Богородица Љевишка, Bogorodica Ljeviška) on 1300-luvun kirkko Prizrenissa, Kosovossa. Se on osa Unescon maailmanperintöluettelon kohdetta Kosovon keskiaikaiset monumentit. Kirkon 1300-luvun alun freskot edustavat uutta renessanssityyliä, joka yhdistää itäortodoksisen bysanttilaisen ja länsimaisen romaanisen perinteen. Kirkon rakentamisen tilasi vuosina 1306–1309 Serbian kuningas Stefan Uroš II Milutin. Se rakennettiin aikaisemman bysanttilaisen kirkon raunioiden paikalle. Se muutettiin moskeijaksi Ottomaanien valtakunnan aikana ja sitten takaisin kirkoksi 1900-luvun alussa. Lähteet